Bataja dë Hastings

La bataja dë Hastings a l'é staita combatùa dël 1066 a anviron 13 kilométer dal pais dë Hastings, antra l'armàt d'Aròld II, re d'Anghiltèra, e Gujèlm (dit peui ël Conquistator), duca ëd Normàndia për ël còntrol dël tròno anglèis. 

Lòn qu'o l'ha portàt a la bataja a l'é staita la mòrt dël re Edoard ël Confessor, avnì dël gëné 1066. Aròld aprèss esser stàit coronàt re d'Anghiltèra o l'ha dovù afrontrasse con doi inimis ar tròno: Harald Hardrada ëd Nòrvegia e sò frèl Tostig. Costi qui i l'han vagnàt an çij angléis ant la Bataja ëd Fulford dël 20 stëmber ma aprèss i son stàit derotàt e gnicàt ant la bataja ëd Stamford Bridge. La mòrt dij doi frèj a l'ha quitàt Ghijelm com dernié inimis al tròno. 

Antratant que Arold o l'era dré a arpijesse, Ghijelm e soa armàt son sbarcàt ant ël sud d'Anghiltèra, an Pavensey. Ansì Aròld o l'é stait obligàt a marcéje ancontra; ël doe armàt i son ancontrasse ant la località dël di d'anqueuj Battle (ël nòm dël pòst o ven pròpri dla bataja).

La bataja a l'é prinçipiàt con ël lans ëd flecie dij arcer dij Ghijerm qu'i l'han pa andebolì la ligna dij angléis qu'i s'eron organisàt a muraja ëd scudi. Ij prim assàut dij normàn i l'han avù nènt arsortìa.

La bataja a l'é continuàt dla matina fin-a al tard dòpmesdì finna a quand ij normàgn i l'han dovràt la tàtica dël farde artiràt. Con lòn ij normàgn i son arseurtù a fé quërpàt la ligna anglèisa e a vagnér la bataja. Aròld o l'é mòrt ant la bataja e Gujelm aprèss o l'é stait ancoronàt re d'Anghiltèra ant la neuit ëd dinal dël 1066.
Categorìa:Bataje